รักษ์ ปันยารชุน

พันตรี รักษ์ ปันยารชุน เป็นอดีตรัฐมนตรีช่วยว่าการกระทรวงการต่างประเทศ ในรัฐบาลของจอมพล ป .พิบูลสงคราม​ และเป็นบุตรเขยของจอมพล ป. พิบูลสงคราม​

ประวัติ 
รักษ์ ปันยารชุน เกิดเมื่อปี พ.ศ. 2457 ในครอบครัวขุนนาง เป็นบุตรชายคนโตของพระยาปรีชานุสาสน์ (เสริญ ปันยารชุน) กับคุณหญิง ปฤกษ์ ชาวไทยเชื้อสายจีน (แคะ) ซึ่งตัวเขาเองมีเชื้อสายจีนมาจากยายซึ่งใช้แซ่เล่า (; หลิว)

รักษ์ ปันยารชุนมีพี่น้องดังนี้
 รักษ์ ปันยารชุน
 สุธีรา เกษมศรี ณ อยุธยา
 ปฤถา วัชราภัย
 กุนตี พิชเยนทรโยธิน
 กุศะ ปันยารชุน
 หม่อม จิตรา วรวรรณ ณ อยุธยา
 ดุษฎี โอสถานนท์
 พันตำรวจเอก ประสัตถ์ ปันยารชุน
 กรรถนา อิศรเสนา ณ อยุธยา
 สุภาพรรณ ชุมพล ณ อยุธยา
 ชัช ปันยารชุน
 อานันท์ ปันยารชุน

รักษ์ ได้รับการศึกษาในโรงเรียนวชิราวุธวิทยาลัย และศึกษาจนจบปริญญาเอกจากประเทศฝรั่งเศส ทางด้านกฎหมายจากมหาวิทยาลัยในเลียล (Université de Lille) เขาสมรสกับจีรวัสส์ พิบูลสงคราม ซึ่งเป็นบุตรีของ จอมพล ป. พิบูลสงคราม

เครื่องราชอิสริยาภรณ์

เครื่องราชอิสริยาภรณ์ต่างประเทศ 

  :
 พ.ศ. 2498 –   เครื่องอิสริยาภรณ์คุณธรรมแห่งสาธารณรัฐอิตาลี ชั้นที่ 1
  :
 พ.ศ. 2498 –   เครื่องราชอิสริยาภรณ์แดนเนอโบร ชั้นที่ 1
  :
 พ.ศ. 2498 –   เครื่องราชอิสริยาภรณ์มงกุฎเบลเยียม ชั้นที่ 1
  :
 พ.ศ. 2498 –   เครื่องราชอิสริยาภรณ์ออเรนจ์-นัสเซา ชั้นอัศวินมหากางเขน
 :
พ.ศ. 2498 –   เครื่องอิสริยาภรณ์คุณธรรมแห่งสหพันธ์สาธารณรัฐเยอรมนี ชั้นประถมาภรณ์
 :
พ.ศ. 2498 –   เครื่องราชอิสริยาภรณ์อาทิตย์อุทัย ชั้นที่ 2
 :
พ.ศ. 2498 –   เครื่องอิสริยาภรณ์เลฌียงดอเนอร์ ชั้นกร็องตอฟีซีเย

  :
 พ.ศ. 2498 –   เครื่องราชอิสริยาภรณ์พระบรมรูป ชั้นที่ 1
  :
 พ.ศ. 2499 –   เครื่องอิสริยาภรณ์แห่งสหภาพพม่า ชั้นอรรคมหาสเรสิธุ (ฝ่ายทหาร)
  :
 พ.ศ. 2499 –   เครื่องอิสริยาภรณ์ดาราอันสุกสกาว ชั้นพิเศษ
 :
พ.ศ. 2499 –   เครื่องราชอิสริยาภรณ์ฟีนิกซ์ ชั้นที่ 1
 :
พ.ศ. 2500 –   เครื่องราชอิสริยาภรณ์กิตติคุณฝ่ายพลเรือน ชั้นที่ 1
 :
พ.ศ. 2500 –   เครื่องอิสริยาภรณ์แห่งชาติเวียดนาม ชั้นที่ 2

การทำงาน 
รักษ์ ได้เข้าทำงานเป็นนายทหารอยู่ที่กรมพระธรรมนูญ กระทรวงกลาโหม ต่อมาในปี พ.ศ. 2489 พ.ต.รักษ์ ได้ลาออกจากราชการมาทำธุรกิจด้านการบินและการขนส่ง นำเข้ารถยนต์ และร่วมกันตั้งบริษัทดำเนินการผลิตโคคา-โคล่า ของอเมริกาในประเทศไทย โดยตั้งชื่อบริษัทว่า Rak, Derrik & Davis Bottling รวมทั้งต่อมาได้ตั้งบริษัทน้ำดื่มชื่อ “โพลาริส”  และเป็นผู้ก่อตั้งบริษัทสหโรงแรมไทยและการท่องเที่ยว จำกัด

ในปี พ.ศ. 2498 พ.ต.รักษ์ ได้เข้าสู่วงการการเมืองโดยการนำของจอมพล ป.พิบูลสงคราม ในตำแหน่งรัฐมนตรีช่วยว่าการกระทรวงการต่างประเทศ แทนนายเขมชาติ บุณยรัตพันธุ์ ต่อมาจึงได้ลงสมัครรับเลือกตั้งเป็นผู้แทนราษฎรจังหวัดพระนครในวันที่ 26 กุมภาพันธ์ พ.ศ. 2500 แต่ไม่ได้รับเลือกตั้ง

ต่อมาได้รับแต่งตั้งเป็นรัฐมนตรีช่วยว่าการกระทรวงการต่างประเทศอีกสมัย ในปี พ.ศ. 2500

อ้างอิง 

นักกฎหมายชาวไทย
นักธุรกิจชาวไทย
นักการเมืองไทย
สกุลปันยารชุน
พรรคเสรีมนังคศิลา
บุคคลจากโรงเรียนวชิราวุธวิทยาลัย